
Krisztus születése 


Giotto (ejtsd: dzsottó) di Bondone olasz templomok 

már-már jóindulatú állatokat, a gondterhelt, mégis bol- 
dog édesanyát sok festő ecsetje megörökítette. Ez a fres- 
kó — vagyis a nedves, friss vakolatra festett kép — az 

olaszországi Padua templomának falát díszíti. 

2 


CG KKKGKkálltnánnásszt ső ás 


Kosztolányi Dezső 
Karácsony 


Ezüst esőben száll le a karácsony, 
a kályha zúg, a hóesés sürű; 

a lámpafény aranylik a kalácson, 
a kocka pörg, gőzöl a tejsürű. 


Kik messze voltak, most mind összejönnek 
a percet édes szóval ütni el, 

amíg a tél a megfagyott mezőket 

karcolja éles, kék jégkörmivel. 


Fenyőszagú a lég és a sarokba 
ezüst tükörből bókol a rakott fa, 
a jó barát boros korsóihoz von. 


És zsong az ének áhitatba zöngve... 
Csak a havas pusztán, a néma csöndbe 
sír föl az égbe egy-egy kósza mozdony. 


Káldi János 
Karácsonyi Enek 


Áldott a porszem, 

az útszéli kő, 

a szél hosszú ostora, amint a tűzfalon csattan, 
a hazafelé menők lábnyoma 

s a hallgatag farakás az alkonyatban. 


Áldott a fű, 

a patak, 

a végtelenbe úszó, szakadozó madárhad. 
Áldott a biztatása 

az ablakon beintő, testvéri 

nyírfaágnak. 


Áldott az otthon, 
a család, 

a szívmeleg beszélgetés, ahogy kivirágzik szelíden, vidáman. 
Áldott a harangszó, amint végigfolyik a városon, 
s el-elakad 

a tengernyi kéményben, ágban. 


Áldott, aki jót akar, 
aki utat épít, 

akire úgy mosolyog a jövő, akár egy napcsókos, üde erdőrészlet. 
Áldott, aki irgalmaz, 

s minden szépszívű ácsolója 
a békességnek. 


Kiss Ilona rajza ( 


Hej, de pompás hideg van! Csak úgy csikorog 
minden tagom! — kiáltott fel elégedetten a hóem- 
ber, — Új életet lehel belém ez a jeges szél! De mit 
bámul rajtam az az izzóképű odafönn? — A napot 
gondolta, amely éppen akkor hajlott nyugovóra. — Fe- 
lőlem bámulhat, ugyan nem hunyorgok, szemem se 
rebben! 

Csakugyan, meg se rebbent a szeme, a két három- 
szögletű széndarab. De annál jobban villogtatta a 
fogait; tehette, mert egy gereblye feje volt a szája. 

Gyereksereg ujjongó kiáltásai közepette született, 
szánkócsilingelés, ostorpattogás köszöntötte. 

Lenyugodott a nap, átadta helyét a teliholdnak ; 
most annak fényes, kerek arca ragyogott az égen. 

— No, most meg a másik oldalról bámészkodik! — 
bosszankodott a hóember, mert azt hitte, megint a 
nap jelent meg az égen. — Úgy látszik, sikerült le- 
szoktatnom róla, hogy olyan utálatos meleget árasz- 
szon rám. Most már nincs ártásomra, inkább világít 
nekem, hogy láthassam magam. Csak azt tudnám, 
mit kell csinálni, hogy az ember elmozdulhasson a 
helyéről! De szeretnék lábra kelni! Akkor lemehet- 
nék a jégre, korcsolyázhatnék, ahogy a fiúktól lát- 
tam. De hiába, moccanni se tudok! 

— Tudsz! Tudsz! — ugatta a házőrző. Kicsit re- 
kedt volt, amióta a meleg kályha mellől kiküldték 
házat őrizni. — Tudsz majd futni, ne félj! Megtanít 
rá a nap! Láttam tavaly, hogy elbánt az elődöddel. 
Ti mind futni szeretnétek, s a végén másképp kell 
futnotok, mint ahogy elképzeltétek. Majd a nap 
megtanít. 

— Mit mondasz pajtás? — fülelt a hóember. — 
Az tanítana meg rá, az a fényesképű odafönt? Hiszen 
az fél tőlem! Az előbb keményen ránéztem, s mind- 
járt elbújt előlem, most aztán a másik oldalról próbál 
megközelíteni. 

— Nem tudsz te semmit! — csaholta fölényesen 
a kutya. — Nem is csoda, hiszen most pacsmagoltak 
össze! Ez, amit most látsz, a hold, ami meg elbújt a 
föld alá, a nap volt. Holnap majd előbújik megint, 
és úgy megfuttat, hogy az árokpartig szaladsz, meg- 
lásd! Hamarosan időváltozás lesz, jelzi már a hátsó 
lábam, úgy szaggat, hogy az csak az idő fordulását 
jelentheti. 

— Nemigen értem, mit beszél — tűnődött magá- 
ban a hóember — , de valami rosszat sejtek a szavai 
mögött. Aki az előbb úgy rámsütött és megbámult, 
akit a kutya napnak nevezett, az rosszakaróm, úgy 
sejtem. 

— Úgy! Úgy! — ugatott a kutya, aztán hármat 
E et a maga tengelye körül és behúzódott a há- 
zába 

Igazat jósolt a kutya hátsó lába: reggelre csak- 
ugyan megváltozott az idő. Nedves, sűrű köd ülte 
meg a tájat. Napkelte előtt szél kerekedett, kemény 
téli szél, csontjáig hatolt az embernek. Aztán előbuk- 
kant a nap és tündérkertté varázsolta a vidéket. 

BY Sz T- — ANDERSEN 
SZETA ZN dm) po 


EREZTE) TREES zetálszenn s ék "gk 


A fákon, bokrokon zúzmara fehérlett, mintha illatos 
virágzuhatag lepte volna el az ágakat. A megszám- 
lálhatatlan ágak, gallyak finomrajzú erezete, amit a 
nyári lomb elrejtett a szem elől, most tisztán látszott, 
fehéren sugárzott, külön- külön minden apró ágacs- 
ka. A szomorúfűz olyan elevenen hajladozott a szél- 
ben, mint nyáron. Csodálatos tündöklés volt a táj. 
Hát még amikor magasabbra hágott a nap. Ugy 
villogott, szikrázott a hólepte vidék, mintha gyé- 
mántpor szitált volna az égből, s a hótakarón fehér- 
fényű, nagy gyémántdarabok sziporkáznának. De 
azt is hihette volna, aki látta, hogy ezer meg ezer kicsi 
gyertya hófehér lángja libeg a földön. 

— 0, de gyönyörű! — kiáltott fel egy fiatal lány, 
aki egy ifjúval lépett ki a kertbe. Éppen a hóember 
előtt álltak meg, s elgyönyörködtek a tündöklő fák- 
ban. — Nyáron se látni szebbet! — mondta és felra- 
gyogott a szeme. 

— Ilyen legényt se látni nyáron, mint ez! — muta- 
tott az ifjú a hóemberre. — Daliás legény! 

A lány fölnevetett, intett a hóembernek, aztán 
játékosan elszaladt a havon, amely úgy ropogott a 
lába alatt, mint a keményített gyolcs. 

— Hát ezek kicsodák? — kérdezte a hóember a 
házőrző kutyától. — Te régóta itt szolgálsz, nem 
ismered őket? 

— Dehogynem — felelte a kutya. — A lány néha 
megsimogat, az ifjú meg csontot ad. Öket nem hara- 
pom meg. 

— De mifélék? — faggatózott a hóember. ú 

— Jegyesek — morogta a kutya. — Majd beköl- 
töznek egy ilyen házikóba, mint az enyém, és együtt 
rágják a csontot. 

— Van olyan tekintélyük, mint nekem vagy ne- 
ked? — kíváncsiskodott tovább a hóember. 

— Hogyne volna! Hiszen az uraságokhoz tartoz- 
nak! Mondhatom, édeskeveset tud, akit csak tegnap 
gyúrtak! Bezzeg én eleget éltem, sok mindent tapasz- 
taltam, ismerem az udvar meg a ház népét. Volt 
olyan idő is, amikor még nem tartottak láncon. Ugy, 
úgy! 

— De jólesik ez a hideg! — mondta kis idő múlva 
a hóember. — No, hát mesélj tovább! Csak láncodat 
ne csörgesd, mert attól fejfájást kapok. 

— Ugy bizony, úgy, úgy! — folytatta a kutya. — 
Én is voltam valamikor kicsi kutya, kicsi és kedves, 
ahogy mondták rólam. Bársonyszéken heverésztem 
odabenn az uraságok házában, a legfőbb uraság 
ölében feküdtem, simogattak, becézgettek, hímzett 
kendőcskével törülgették tisztára a lábaimat; , győ- 
nyörűségem", , aranyos kutyácskám", mást se hal- 
lottam egész nap. Egy nap aztán azt mondták, hogy 
már igen nagy vagyok, s a szakácsnénak ajándékoz- 
tak. Lekerültem hát a pincelakásba. Te éppen belát- 
hatsz oda, megláthatod a kamrát, ahol olyan nagy 
úr voltam, mert az voltam a szakácsné kamrájában 
is. Ez már nem volt olyan fényes hely, de sokkal 


kényelmesebb : nem cibáltak, ráncigáltak a gyerekek, 
mint odafönn. Enni még többet kaptam, mint az- 
előtt. Külön vánkosom volt, amin aludtam, s még 
kályha is volt a szobában. Ilyenkor, télidőben az a 
legnagyobb kincs a világon! Úgy megbújtam alatta, 
hogy még a farkam csücske se látszott ki. Ó, még ma 
is arról a kályháról álmodom! Úgy, úgy. 

— Hát olyan szép az a kályha? — kérdezte a 
hóember. — Hasonlít hozzám? 

— Mindenben az ellentéted! — felelte a kutya, és 
elábrándozott: — Fekete, mint a szén, hosszú, kar- 
csú nyaka van és réztrombitája. Ha fát eszik, s ha 
evett, láng csap ki a szájából. Ó, milyen gyönyörűség 
a közelében lenni, hozzásimulni, alája bújni! Onnan, 
ahol állsz, éppen leláthatsz a szakácsné kamrájába. 

A hóember odanézett, s meg is látta azt a fekete, 
fényesre dörzsölt, réztrombitás jószágot, amelyből 
pirosan világított a tűz. Különös érzés szállta meg a 
hóembert, maga se tudott rajta eligazodni, mit érez. 
Aki nem hóembernek született, talán úgy nevezné: 
szerelem. 

— És miért hagytad el őnagyságát? — kérdezte a 
hóember. Úgy érezte, a kályha csak női lény lehet. 

— Mert kényszerítettek rá! — mondta a kutya. — 
Kitessékeltek a kamrából és láncra kötöttek. Megha- 
ragudtak rám, mert a legkisebbik úrfinak beleharap- 
tam a lábába. Pedig igazam volt — miért rúgta félre 
a csontot, amit rágtam! De ők nem adtak igazat 
nekem, s azóta láncot hordok, még szép érces han- 
gom is odalett, hallod, milyen rekedt vagyok? Úgy, 
úgy! Ez lett a nóta vége! 

De a hóembernek már máshol járt az esze : a pince- 
lakás ablakát bámulta, nézte a kályhát, amely négy 
vaslábon állt és éppen olyan derék termetű volt, mint 
ő maga. 

— Olyan furcsán ropog bennem valami! — 
mondta aztán a kutyának. — Bejuthatok-e valaha 
abba a szobába? Igazán szerény kívánság, az ilyenek 
teljesülni szoktak. Legforróbb vágyam ez, egyetlen 
vágyam, nincs igazság a földön, ha ez nem teljesül. 
Lemegyek abba a szobába, meg kell ölelnem azt a 
teremtést, ha másképp nem juthatok hozzá, hát az 
ablakot nyomom be! 

— Pedig oda nem juthatsz be! — mondta a ku- 
tya. — Ha meg valami módon mégis hozzá tudsz 
érni a kályhához, nyomban véged van. Ugy, úgy! 

A hóember egész álló nap sóvárogva bámult be az 
ablakon. Alkonyattájban még meghittebb, hívoga- 
tóbb volt a szoba, a kályha szelíd piros fényt árasz- 
tott, szebbet, mint a nap, szebbet, mint a hold, olyat, 
mint a kályha, amikor jól megrakják. Néha kinyitot- 
ták az ajtaját, s ilyenkor vörös lángnyelvek csaptak 
ki rajta, rózsaszínűre festették a hóember vágyakozó 
arcát. 

— Ó, nem bírom tovább! Nem élhetek nélküle! — 
sóvárgott a hóember. — Milyen kedves, és milyen jól 
illik neki, ha kiölti a nyelvét! 

Hosszú volt a téli éjszaka, de a hóembert elszóra- 
koztatták ábrándos gondolatai, amelyektől csak úgy 
csikorgott a feje. 

Reggelre jégvirágok nyíltak a pincelakás ablaka- 
in ; szépek voltak, szebbeket még a hóember se látott, 
de hiába voltak szépek, ha eltakarták tőle a kályhát. 
A jégvirágok egyre dúsabban nyíltak, nem akartak 
elolvadni ; csikorgó, csontfagyasztó hideg volt, amo- 
lyan hóembernek való idő. De a mi hóemberünket 


ez sem vigasztalta boldogtalanságában. Rabul ejtette 
szívét a fekete derekú kályha. 

— Komisz betegség ez, hát még egy hóember- 
nek! — gondolta részvéttel a kutya. — Engem is 
elővett, de szerencsére túlestem rajta. Ugy, úgy! Idő- 
fordulás lesz, meglátod! 

Úgy is lett, a hideg megenyhült, olvadni kezdett. 

Ahogy langyosodott az idő, úgy rokkant, úgy so- 
ványodott a szegény hóember. Nem szólt, nem pa- 
naszkodott, s ez már igazán rosszat jelentett. 

Egy reggel aztán összeroskadt. Csak szürkés hó- 
kupac maradt a helyén, meg egy seprűnyél, amely a 
gerince volt. 

— Most már értem, miért volt olyan nyugtalan — 
bólogatott a kutya, amikor meglátta. — Söprűnyél 
volt a testében, az izgett-mozgott benne, nem csoda, 
hogy mindig mehetnékje volt. Ugy, úgy! 

Aztán elvonult a tél is. 

— Fuss! Fuss! — kiáltotta utána a kutya, a kislá- 
nyok meg ezt zöngicsélték az udvaron: 

Levélke, bújj ki az ághegyen! 

Füves rét, zöld takaród legyen! 

Kakukk, fürj, pacsirta, szólj vígan! 

Virág nyit, tavasz jön — itt suhan! 

Enekeld velem, te kismadár: 

nem jön a hideg tél vissza már! 


És a hóemberre nem gondolt már senki. 
Rab Zsuzsa fordítása 


Kiss Ilona rajza 


. Úgy érezték mindannyian: 
a delelő nap gyermekei ők." 


A verssorokat 

Pilinszky János: 

A nap születése, 

valamint 

a Kalandozás a tükörben 
című költeményekből 
válogattam. 


Markó fván Kossuth-díjas 
művész 1947-ben született 
Balassagyarmaton 

1967-tő! 1972-ig 

a Magyar Állami Operaház 
táncművésze voft. 

Ezután Maurice Béjart 
brüsszeli társulatához 

a XX. Század Balettjéhez 
szerződött. 1979-ben 

a végzős balettnovendékek 
osztonzésére hazajott és 

a Gyóri Balett alapítója lett. 
1981-ben megindította 

a győri Gombos Ferenc Általános 
iskola balettévfolyamát. 

Az itt végzett növendékek 
most szeptembertől 
szakközépiskolai képzésben 
vesznek részt. 

Felesége Gombár Judit 
JZászai-díjas művész. jeímez- 
és díszfettervező, a:-közös 
álmok másík megvalósítója 
Nagysikerű elóadásaik itthon 
és külföldön méltán 

teszik híressé őket. 


Markó Iván 
táncművész koreográfust 


A legmegrázóbb vers, az örök - 
ké füledben csengő muzsika 
vagy a behunyt szemmel is ma- 
gad elé képzelt festmény sem ad 
külön-külön akkora élményt, 
amekkorát a mozdulat, a zene és 
a kép együttese adhat. Mit tehet 
akkor a szó? Nem sokat, hiszen 
csak elszürkíti az átélt varázsla- 
tot. 

Hogy mégis a szóhoz folya- 
modom, annak az az oka, hogy 
tovább szeretném adni a csoda 
pillanatainak töredékét. S hogy 
verssorokat hívok segítségül, 
bocsássátok meg nekem. 

Ülök a nézőtéren. Táncol a 
Győri Balett. Az előadás címe: Az 
álmok ura. Hol boldogság, hol 
borzongás kerít hatalmába. Úgy 
érzem magam, mint gyermekko- 
romban, amikor anyukám mellett 
kuporogva lapozgattuk a mese- 
könyvet. Színházban vagyok, 
mégis otthon érzem magam. Mi 
ez a furcsa érzés? Mese vagy va- 
lóság? 

Katika (Kántor Katalin) balett- 
növendék. Gyakran álmodozik. 
Ilyenkor megjelenik előtte ideál- 
ja, a Tükör-lány (Popova Alész- 
ja) és egy titokzatos lovag, az 
Álmok ura (Markó Iván), aki 
Tükörországba vezeti. 


Mint az álomban, úgy indult el, 
oly súlytalanul, 

lebegő léptekkel... 
Tükörországnak belseje felé. 


. .. A gyöngyházfényű félálom 
mezejében hatalmas csatát vív- 
nak egymással a feketék és a fe- 
hérek. Hiába minden. A fehérek 
lassan elhullanak, győznek a fe- 
keték. 


Ekkor történt, hogy 
számos csillag 
elhatározta, összefog, 
hogy apró fényeik közös 
nagy fényességet varázsoljanak. 


Az Álmok ura és a Tükör-lány 
a mozdulat, a tánc segítségével 


feléleszti a fehéreket, és egy fe- 
hér rózsa érintésével a gonoszok 
álarcát is levarázsolják. Így jut- 
nak el együtt a Tánc Birodal- 
mába: 


ET is indult vagy ezer csillag 
egymásfele. Ezer irányból, 

ezer úton ezernyi csillag 
elindult a sötétség pereméről, 
hogy az égbolt tátongó közepén 
közös ragyogást alapítsanak. 


Igen. Ez volt ez a kettős érzés. 
Néző voltam, mégis ott voltam 
közöttük. Szinte együtt táncol- 
tam velük. Éreztem a rózsa illatát, 
kezük melegét, szemük biztatá- 
sát. Tudtam, hogy a mindenna- 
pos fáradhatatlan, alázattal és ki- 
tartással végzett munka, a hittel 
eltáncolt mese legalább arra a 
pillanatra — amíg együtt va- 
gyunk — megtisztítja a tükröt, 
boldogsággal tölt el mindannyi- 
unkat. Így lesz a mese is valóság, 
a valóság is mese. 

De az álmok véget érnek. A ta- 
vaszról és a télről festett gyönyö- 
rű színpadképek a csillaglóval és 
a mesés álmokkal együtt az 
újabb előadásig szertefoszlanak. 


s a tükör lassan 

megint csak tükör lett. 
Azt mutatta, mi elébe került. 
Egyedül azt, és semmi mást. 


Katika zokogva rohant balett- 
mesteréhez és átölelte. A mester 
a rúdhoz vezette. Kemény, szi- 
gorú arcáról ezt olvashattuk: aki 
szembenéz a balett-terem tükré- 
vel és csakugyan dolgozni akar, 
az mindent el tud érni. A kislány 
megnyugodva kezdte el a gya- 
korlatot. 

Viharos taps következett. Én 
csak ültem. Nem mozdult a ke- 
zem. Néztem a boldog arcokat. 
Igen: a delelő nap gyermekei ők. 
Majd fölálltam és boldogan tap- 
soltam a többiekkel. Unnep volt 
ez, valódi ünnep! 


Zentai Mari 


1. Prospero 


2. Balettvizsgán 
Az álmok urában 


3. Az álmok ura 


4. Balettóra 


Fotók: Korniss Péter 


. Vendégváró kifli 


Vendégségben jártam. A háziasszony illatos, ro- 
pogós kiflivel kínált. Megkérdeztem tőle, hogyan 
készíti, milyen alkalmakra süti? 

— Minden nagyobb ünnepre készítek. Ezzel vár- 
juk, akit szeretünk. 


A kifli receptje: 42 kg lisztet, 44 liter tejet 5 dkg 
zsírral vagy vajjal, egy evőkanál olajjal és kevés tejjel, 
cukorral, cseppnyi sóval felfuttatott 1 dkg élesztővel 
összegyúrunk. Alaposan megdagasztjuk. A dagasz- 
tást jó meleg helyen végezzük, hogy meg ne hűljön 
a tészta. Ezután gombócokra szaggatjuk. Kb. 15 db-t 
készítünk belőle. Nyújtófával csíkokra nyújtjuk, 


majd kifli formára göngyölítjük. Tepsibe rakjuk, és. 


letakarjuk, hogy megkeljen. Kelesztés után tojással 
megkenjük, és sós köménymaggal meghintjük. Jó 
meleg sütőben pirosra sütjük. 

Próbáljátok meg ti is! Kétszeres adagot is készít- 
hettek. Kérjétek édesanyátok vagy nagyanyátok se- 


gítségét. Várjátok ti is ezzel az egyszerű süteménnyel 
azt, akit szerettek! 


K. R. 


dan ő k/ 


A rajzokat az Országos Béketanácstól kaptuk. 


ANTON CSEHOV 


Ványka 


A kilencesztendős Ványka Zsukov, akit három 
hónapja inasnak adtak Aljahin csizmadiához, kará- 
csonytájt egy éjszaka nem feküdt le aludni. Megvár- 
ta, míg gazdája és a segédek elmennek a hajnali 
istentiszteletre, kalamárist, rozsdás hegyű tollat 
csent a mester szekrényéből, maga elé terített egy 
gyűrött papírlapot, és nekifogott az írásnak. Mielőtt 
az első betűt leírta volna, egyszer-kétszer riadtan 
pislantott az ajtóra, ablakra, rásandított a sötét 
szentképre, amelynek két oldalán kaptafákkal meg- 
rakott polcok nyúltak . . . Szakadozott sóhaj tört fel 
belőle. A papír a lócán feküdt, ő pedig térden állt a 
lóca előtt. 

, Kedves Nagyapó, Konsztantyin Makarics! — 
írta. — Hát levelet írok neked. Boldog karácsonyt és 
minden jót kívánok neked a jóistentől. Nekem nincs 
apám, édesanyám sincs, te maradtál csak egyedül! . . . 

Tegnap nagyon megvertek. A mester a hajamnál 
fogva kicibált az udvarra, és a lábszíjjal igen helyben- 
hagyott, mert amikor a kisgyereküket rengettem a 
bölcsőben, véletlenül elaludtam. A héten meg a mes- 
terné sózott halat tisztíttatott velem, és én a hal 
farkánál kezdtem, ő meg fogta a halat, és fejjel a 
számba tömte. A segédek folyton csúffá tesznek, 
vodkáért küldenek a kocsmába, és rám parancsol- 
nak, hogy lopjak uborkát a mesteréktől, a mester 
meg üt, ahol ér. Ennivaló meg nincsen. Reggel ke- 
nyeret adnak, délben kását, aztán este is kenyeret, 
teát nem, scsít sem, azt maguk zabálják meg a meste- 
rék. Aludnom meg a pitvarban kell, és amikor a 
kisgyerekük sír, én nem alszom, hanem a bölcsőt 
rengetem. Kedves nagyapó, a jóistenre kérlek, vigyél 
haza innen a faluba, itt nem tudok megmaradni , , 
Lábadhoz térdelek, és mindig imádkozom érted, 
csak vigyél innen, mert meghalok . . . 

Moszkva nagy város. A házak mind úri házak, és 
sok ló van, de birka nincs, és a kutyák nem harapó- 
sak. Itten nem járnak betlehemes gyerekek, és senkit 
sem engednek fel a kórusra énekelni, egyszer meg 
láttam egy boltban, a kirakatban horgokat, amiket 
bottal együtt adnak el, és láttam mindenféle halat, 
igen drágákat, és még olyan horog is volt, amelyik 
egypudos harcsát is elbír. És olyan boltokat is lát- 
tam, ahol mindenféle puskák vannak, olyanfélék, 
mint az uraságé, és vagy száz rubel az ára mindegyik- 
nek... A hentesboltban meg fajdot meg császárma- 
darat és nyulat is árulnak, hogy hol lőtték őket, azt 
nem mondják meg a székállólegények. 

Kedves nagyapó, majd ha az uraságéknál felállít- 


ják a karácsonyfát a sok édességgel, kérj nekem egy 


aranydiót, és tedd bele a kis zöld skatulyába. Olga 
Ignatyevától kérj, mondd, hogy Ványkának. . 

Gyere értem, kedves nagyapó . .. A Krisztus nevé- 
re kérlek, vigyél el innen engem. 


Essék meg a szíved rajtam, boldogtalan árván, 
mert mindig csak vernek, és rettenetesen éhes va- 
gyok, és olyan borzasztó ez, hogy nem tudom elmon- 
dani, és mindig sírok. A múltkor meg úgy fejbe ütött 
a mester a kaptafával, hogy elestem, és alig tértem 
magamhoz. Igen rossz az életem, még a kutyának i Si a 
jobb... És tiszteltetem Aljonát is meg a sánta Jegor- 
kát meg a kocsist, a harmonikámat pedig ne add oda 
senkinek! Maradok unokád, Ivan Zsukov, kedves 
nagyapó, gyere értem!" . . . 

Ványka négyrét hajtotta a teleírt lapot, és bele- 
csúsztatta a borítékba, amelyet előző este vett egy 
kopeken... Egy darabig töprengett, aztán megmár- 
totta a tollat és ráírta a címet: 


NAGYAPÓNAK, FALURA 


Aztán megvakarta a fejét, gondolkodott, és oda- 
biggyesztette még: , Konsztantyin Makaricsnak". 
Elégedett volt! Senki sem zavarta meg az írásban. 
Fejébe csapta sapkáját, de a bekecset már nem ka- 
nyarította magára, egy szál ingben futott ki az utcá- 
ra... 

A székállólegények, akiket előző este kikérdezett, 
azt mondták neki, hogy a leveleket postaládába kell 
dobni, s a postaládákból viszik szét az egész világba 
csengős postatrojkákon a részeges postakocsisok. 
Ványka elszaladt az első postaládáig, s a drága leve- 
let bedobta a résen. . . 


Rab Zsuzsa fordítása 


Hegyi Márta rajza 


Egyszer volt 


Luca, Luca, kitty-kotty 


Még a nyáron történt. Félfüllel hallgattam a rádi- 
ót, oda-oda figyeltem, ha valami érdekesebb dolog 
megragadott. 

Egyszer csak csengők, kolompok nyers, eleven 
hangjai szólaltak meg. Kamaszos fiúhang kérdezte: 

— Jó napot kívánok! Szabad-e lucázni? 

— Nem szabad! — hangzott az elutasító válasz. 

— Akkor a kendtek tyúkja f. . .sék, a többié meg 
tojjék! — hallatszott a népszokásokban nem ritka, 
kissé szemtelen felelet. A kamaszhang újra kérde- 
zett: 

— Hát kendteknél szabad-e lucázni? 

— Szabad! — válaszolta egy kedves hang. 
A gyerekek rázendítettek, citerakísérettel énekel- 
ték: 


Luca, Luca, kitty-kotty, kitty-kotty, 
Tojjanak a tyúkok! 

Luca, Luca, kitty-kotty, kítty-kotty, 
Nénémasszony litty-lotty! 


Majd újra egy fiúhang: 
Tyíkjai, lúdjai, jó tojók legyenek! 
Újra felhangzott a titokzatos szövegű dal: 


Luca, Luca, kitty-kotty, kitty-kotty! 
Gelegenye kettő, három. 

Szárazkörtét várom. Ha nem adnak szalonnát, 
Levágom a gerendát. Ha nem adnak hurkát, 
Elviszem a Gyurkát! Luca, Luca, kitty-kotty. . . 


Majd ismét egy fiú következett: 


Ennek a gazdának annyi disznója legyen, 

Az egyik ólba befusson, a másik ólból kifusson, 
A harmadikba is jusson! 

Luca, Luca, kitty-kotty, kitty-kotty. 

Vékonyka hang kiáltotta: 


Ennek a lánynak akkora nyelve legyen, 
mint a tepsi! 
Ugy forogjon, mint a nagypénteki kereplő! 


Megint rákezdte a kórus és a citerák: 


Luca, Luca, kitty-kotty, kitty-kotty! 

Gelegenye kettő, három, szárazkörtét elvárom. 
Majd meglátom, mit adtok. Amit adtok elveszem, 
Hazaviszem, megeszem. 


Szép dunántúli kiejtéssel, érthetően egy fiú jókí- 
vánságai következtek: 

Adja az Isten, hogy ennek a gazdának 

annyi pénze lögyön, mint a tengór víze! 

Sok csibéje, lúdja lögyön kendtöknek, 

mint égen a csillag, fődön a fűszál! 


Végezetül még egyszer elharsogták, most már dal- 
lam nélkül: 

— Luca, Luca, kitty-kotty, kitty-kotty. Tojjanak 
a tyúkok! — A műsor véget ért. Kíváncsian figyel- 
tem, kik voltak ezek a vidám, ízes beszédű gyere- 
kek. Miért közvetít a rádió 35 fokos melegben téli 
népszokást? Rövidesen megtudtam, hogy a Szed- 
resi Általános Iskola Úttörőegyüttesét hallottam. 
Az országos úttörő népzenei és művészeti fesztivá- 
lon szerepeltek nagy sikerrel. Erről adott híradást 
a Népzenei Hangosújság. 

Levelet írtam az iskolába, hogy szeretném be- 
mutatni a fiúkat a Kisdobos olvasóinak. Szabó 
József népművelő, az együttes vezetője írt kedves 
választ. A gyerekek nyaralnak, táboroznak, csak 
ősszel találkozhatom velük. Addig is elküldte az 
érdekes előadás magnetofonfelvételét, s megírta a 
szereplés történetét. 

1955-ben alakította az együttest az iskola vezetői- 
nek kérésére. A falu kisiparosai pénzt adtak a cso- 
portnak, hogy ruhát, hangszereket vásárolhassanak. 

Elhatározták, hogy felelevenítik falujuk, Szedres, 
és szűkebb hazájuk, Tolna megye népszokásait. 
A tíz fiú és a két kislány szorgalmasan tanulta a 
népdalokat, köszöntőket, sokat gyakoroltak. Ha- 
marosan megkezdődtek a szereplések is, s nem 
maradt el a siker sem. A környékbeli falvakban 
nagy szeretettel fogadta őket a közönség. Az Úttö- 
rőszövetség által meghirdetett népzenei verseny- 
ben a legmagasabb elismerést is elnyerték. Szere- 
peltek a rádió által is közvetített gálaműsorban. 

A Kisdobos Szerkesztősége nevében további 
sok sikert kívánok: 

Kóka Rozália 


PA ák 4 lb 6 


A legboldogabb karácsony 


A háború utáni első karácsonyt 
írtuk... Még alig szedtük össze ma- 
gunkat úgy-ahogy, no dehát a ka- 
rácsony, az mégiscsak karácsony! 
Itt vannak a gyerekek — nem lehet 
az, hogy ne legyék karácsonyfa. 

Szerencsére a felfőgyiek is 
eképp gondolkoztak, mert megje- 
lentek hetipiac szokásos napján: 
egyik hat, másik nyóc kis kará- 
csonyfával. Persze nem pénzé, 
cserebere piac folyt akkor, kinek 
mije akadt felesleges — vagy amit 


1. ád 
A § 7 SA (s 


Szőke Anikó 8 éves tanuló rajza, Kecel 


nélkülözni tudott. A fiamnak vót 
egy kinőtt kabátja, azé sikerűt sze- 
reznem egy szép fenyőt. Úgy még 
nem örültek karácsonyfának, mint 
annak. Igenám, de mivel díszítsük? 

No, gyerekek — mondom én: ki 
milyen ügyes? Keresgéljünk. Több 


se kellett! A pincétű a padlásig, az 


utolsó ládafiát is feltúrták. Csu- 
dák-csudája, a háború csak az ér- 
tékeket pusztította, mert a hátsó 
nyárikonyha sarkába meglelték a 
régi díszeket. Összetaposva, sáro- 


Ld 


san ugyan, de elékerült egy pár 
papírangyalka,  kisimítva eltett 
aranypapír. Ó, hát ezek kincsek! 
A sáras angyalkákot vigyázva le- 
mostuk, szárítgattuk. Csak úgy 
mosolyogtak ránk. Ettű még in- 
kább lázbagyöttek a gyerekek. Az 
egyik szekrényfiókba selyempapírt 
találtak... ez az, megvan a szalon- 
cukorho a papír! Csakhogy nincs 
bele szaloncukor... Eszembe ju- 
tott, hogy lyványkoromba egy-egy 
fél kockacukrot csavartunk se- 
lyempapírba, azt kötöztük a fára. 
Dehát nincs kockacukor se... Az 
utolsó félkilónyi kristálycukor ma- 
radékot megfőztük szaloncukor- 
nak. Jaj, csak pontosan eltanáljam 
a főzést — nehogy kőkemény 
égetettcukor legyék... Úgy vi- 
gyáztam, mintha az életem függne 
attú, hogy sikerül-e? 

Jó Isten! Milyen türelmünk vót! 
Egész nap. úgy dógoztunk, mint a 
megszállottak... A gyerekek hosz- 
szúkás téglalapokra szabdalták a 
selyempapírt. A két végin benyi- 
szálták apróra, ahogy az igazi sza- 
loncukorná szokás. A cukor ra- 
gadt egy cseppet, de mire becso- 
magolták, egészen valódi formája 
lett. 

Nekem vót még egy meglepeté - 
sem: vízzel összegyúrtam egy ke- 
ves lisztet, a tésztábú apró kariká- 
kot, pereceket formáztam. Rózsa- 
színűre süttem a búbosba. Ez lett 
a fára habcsók helyett. Szerintünk 
szebb, mint az igazi díszek. 

A gyiók tompa végibe gyufa- 
szálat gyugtunk, úgy köttük fel a 
fára. Mit ne mongyak, a kerek 
világ legszebb  karácsonyfája 
lett! 


Részlet Pető Margit: 
Rozmaring ága, virágnak virága 
című könyvéből 

Hétmérföldes csizmában 


Én, Télfürkész, vidám tagja vagyok az Évszakfürkészek társa - 
ságának. Mégis azt tartják rólam, hogy decemberben az Ősz- 
fürkésszel csatározom, márciusban pedig a Tavaszfürkésznek 
nem akarom átadni a helyem. Tudom, hogy a csillagászati tél 
december 22-én kezdődik. Ilyenkor, a téli napfordulón, a Nap 
későn kel, reggel 28-kor, és korán nyugszik le, délután 4 óra 
előtt pár perccel. Vagyis, amikor a nappalok a legrövidebbek, 
és a sötétség a leghosszabb ideig tart. Küldöm is aludni az erdei 
állatokat, a fákat, a növényeket. Küldeném a gyerekeket is, de 
nekik iskolába kell menniök, és ők nem rám figyelnek, hanem 
az órára. Téli fürkészkedésemmel nem vitát, hanem békességet 
akarok, és szeretetet, örömet osztani. Ezért varázsolok a már 
fagyos ágakról zöld és virágzó ágakat a vázákba, búzaszemek- 
ből friss zöld növénykét karácsonyra a kis jászol mellé vagy az 
asztalra. 

Én nemcsak a jégvirágot szeretem az ablaküvegen, hanem 
mögötte a zöld és csillogó karácsonyfát, az adventi koszorút. 

De szeretem a hóesést is, mert nem láttam még veszekedő 
gyerekeket hóemberépítés közben. Sikongó, kacagó szánkó- 
zókat, síelőket az erdőn, a hegyoldalon — azt igen. No de, ne 
én mondjam tovább, inkább ti fürkésszétek a tél titkait, örömét, 
hasznát és kárát (mert tud ám a tél csípni és harapni is)! 
Fürkésszétek ki, mivel tudnátok örömet szerezni másoknak, 
Borbála, Mikulás, Luca, Ádám—éÉva, Karácsony és Szilveszter 


Összeállította Gaál Ödönné 
rajzolta Görög Júlia 


December 14-én itt 
a meteorológiai tel! 
Még jé harom het 


napján, illetve december 1-től 31-ig. Mert azért ősz ide vagy 


es diszíthetitek a 
oda, december 1 -jén itt a meteorológiai tél! Kifürkésztem! X j 


karacsonyfet ! 


[a Borbala napon gyiümötsö 

ágat, Vagy aranyvesszőt vágtok, 

par percre 30 fok körűl; vizbe áj 

martjátok, akkor nehany pet végn 

vinagz2zó ag pompázik majd 
a szotagtokban . 


) 


me 
[dog 


5" 


7 A buzaszemeket , 
. 13-án, Luca napjan 

Szörjátok vizes tálca. 
karacsonyra kizöldül 1 

Asztali dísz karácsonyra 


A túloldalon látható rajzokat vágd körül a vastag vonal men- 
tén. A karácsonyfa palástját kúp alakúra hajtva ragaszd össze. 
Az ágakat hajtogasd meg a szaggatott középvonalon, a fekete 
vonalakat pedig vagdosd fel. Az A, B, C jelű pontozott részeket 
egyenként ragaszd úgy meg, hogy a kisebb oldal a nagyobb alá 
kerüljön. A legnagyobb ágat (A) ragaszd a kúpon jelzett (A) 
háromszögre, a (B) kisebb ágat a B jelre, a (C) jelűt a kúp 
tetején lévő legkisebb C jelű háromszögekre. A két sárga csilla - 
got ragaszd össze (ezt bevonhatod arany csokipapírral) . A kúp 
tetején vágj óvatosan egy kis rést és ebbe dugd a csillagot. 
Cérnára fűzve tűzd a szívet, a szaloncukrot, a csillagot a felra- 
gasztott ághegyekre. De díszítheted ízlésed és kedved szerint 
gyöngyökkel, flitterrel, csillogó aprósággal. 


Győrffy Anna munkája 


jómadár! — mondogatja a papám, pedig nem is 
turkáltam, csak az új golyóstollát próbáltam ki. 

Nálunk nincs angyalos kép, de a nagyma- 

mámnál van. Az ágya fölött függ a falon. Én, 
sajnos, egészen másmilyen vagyok, nem hasonlí- 
tok az angyalokra. Elsősorban azért, mert nincs 
szárnyam. Figyelem a madarakat, vajon melyik- 
re hasonlítok? Az állatkerti gólyára? A sétatéri 
gerlére, feketerigóra? Még a közönséges utcai 
verébre sem hasonlítok, legfőképpen azért, mert 
nincs szárnyam. 
., Szeretnék szárnyakat növeszteni. De hogyan?! 
Így megmaradok szárny nélküli kisangyalnak és 
szárnyatlan jómadárnak. Mégis, ha senki sem 
hallja, angyalmadárnak hívom magamat. 

Egyszer azt álmodtam, hogy szárnyra kap- 
tam. Igen, azt álmodtam: kinőtt a szárnyam, és 
röpködni kezdtem. A madarak kikacagtak, ami- 
kor megmondtam, hogy angyalmadár vagyok. 
És a nagymamám angyalos képének angyalkái 
is kikacagtak, mert nekik is megmondtam, hogy 
angyalmadár vagyok. 

Nem szeretem, ha kikacagnak. Rajtam senki 
se nevessen! Röptömben nekiestem a kacagó 
madaraknak, aztán röptömben eltángáltam a 
kacagó angyalkákat. Verekedtem velük. A fes- 
tett angyalkák sikoltoztak, és azt kiabálták, so- 
ha többé nem hoznak nekem karácsonyfát. Ezen 
én kacagtam, mert tudtam, hogy nem ők hozzák 


egyre feljebb és feljebb az égig érő létrán. A dí- 
szekkel telt kosarakat, akárcsak a szaloncukrot, 
csigákkal húzták fel. 

A létra egyik oldalán a papa állt, a másikon 
a mama. Hanem hiába keltek hajnalok hajna- 
lán, ezzel a nagy munkával semmiképpen sem 
tudtak megbirkózni, hisz egyre magasabbra és 
magasabbra kellett hágniuk. Így aztán karácsony- 
este, amikor a világ valamennyi karácsonyfáján 
már felragyogott a gyertyafény, és szikrázni 
kezdtek a csillagszórók, az égig érő karácsonyfa 
tövében egymagában álldogált a kisfiú. Álldo- 
gált és várdogált. 

Telt-múlt az idő, és a szülők még mindig nem 
kerültek elő. Másutt már rég asztalt bontottak, 
sőt már az edényt is elmosogatták, de az égig érő 
karácsonyfa büszke tulajdonosainál még híre- 
hamva sem volt a karácsonyi vacsorának. 
A csodálatos karácsonyfa alja sötéten állt a la- 
kásban, és a megbontott tetőn át metszően áradt 
be a karácsonyi szél fagyos lehelete. A kisfiú 
irhabundájában is fázott, didergett. Hát még a 
szülők, ők vacogtak csak igazában, odafenn az 
égig érő létrán, a hófelhős karácsonyi éjszaká- 
ban! Ha lenéztek, semmit se láttak : szemük elől 
felhők takarták a város fényeit. A papa bajszára 
jégcsapok fagytak, a mama szemöldöke zúz- 
is tet lett, az orrukra pedig jobb nem is gon- 

olni! 

jig érő karácsonyfa( "3 


. Égig érő karácsonyfát kért egyszer egy kisfiú. 
Egy olyan kisfiú, akinek mindig minden óhaját 
és kívánságát teljesítették. A szülők most sem 
sajnálták a költséget, az időt és a fáradtságot, 
hisz egyetlen magzatukról volt szó, és tömérdek 
utánjárással beszerezték az égig érő karácsony- 
fát. Persze, a csillagokat verő karácsonyfa miatt 
ki kellett bontani a födémet és a tetőt is, külön- 
ben hogyan is fért volna a szobába? De ki törő- 
dik ilyesmivel? Semmiképp se az olyan szülők, 
akik égig érő karácsonyfát vásárolnak. 

Az égig érő karácsonyfához egy égig érő létra 
is kellett. Rendeltek hát egyet a létragyárból. Ha 
a karácsonyfadísz-árusok áru nélkül maradtak 
azon a karácsonyon, csak azért eshetett meg, 
mert az égig érő karácsonyfa feldíszítéséhez ten- 
ger sok dísz kellett. 

A derék szülők telepakolták kocsijukat, sőt 
még az utánfutójukat is. Ám így is hétszer kellett 
fordulniuk. A szaloncukrot aztán már teherau- 
tókkal fuvarozhatták haza. Ezek után végre 
hozzáfoghattak, hogy méltóképpen felékesítsék 
a világ legcsodálatosabb karácsonyfáját. Mele- 
gítőbe bújtak, a melegítőre anorákot húztak, az 
anorákra bundát öltöttek, s így kapaszkodtak 


A többi gyerek már rég aludt, és aludtak a 
karácsonyi játékok is. Az álmok diós- és mákos- 
kalácsillatot árasztottak. Es aludtak a felnőttek 
is. Utolsónak a tévé bemondó nénije feküdt le, 
hiszen neki kellett elbúcsúznia a kedves televízió- 
nézőktől. És a tévékészülékek is aludtak : a feke- 
te-fehérek és a színesek is. 

A kisfiú hirtelen rádöbbent, hogy ostoba mó- 
don a lehetetlent kérte. Es a szülők is rádöbben- 
tek az égig érő létrán, hogy nagy ostobaság min- 
den képtelen kérés teljesítése, azaz teljesíteni 
akarása. 

A kisfiú sírni kezdett, és ahogy könnyei a 
karácsonyfa alsó ágára hullottak : csoda történt. 
Az égig érő karácsonyfa formás kis fenyőfává 
változott, a megbontott tető nyílása eltűnt az 
égig érő létrával egyetemben, és a szülők is ott 
álltak mellette. 

A jégcsapok eltűntek a papa bajszáról. A ma- 
ma szemöldökéről eltünt a zúzmara. 

A szülők kibújtak a bundákból, és nevettek. 

Lehámozták magukról a kucsmáikat, sáljai- 
kat, és nevettek. 

Levetették az anorákjukat, és nevettek. 

Igen, nevetve álltak a karácsonyfa mellett, 
mintha azt nevették volna, hogy csak tréningru- 
hát viselnek. Hogy karácsonykor melegítőben 
álldigálnak, s nem ünnepi díszben. 

A fő, hogy végre megtarthatták a karácsonyestét ! 

a karácsonyfámat. Ezt legfeljebb csak a nagyma. 


mám mondja, de még ő sem hiszi el. 

Míg az angyalkákkal vérekedtem, havazni 


kezdett. Gyönyörű telet álmodtam. Arra ébred. 
tem fel, hogy rettentően fázom. Nem csoda, 
mert a karácsonyfám alatt ébredtem fel. Igen, 
kigurultam az ágyból, és egészen a karácsonyfá. 
ig gurultam. 

— Kisangyalom, megfázol! — ijedezett a nagy. 
mamám, aki karácsonyi szállóvendégünk volt. 

— Ahá, a jómadár — mondta a papám — 
már kora reggel szaloncukrot torkoskodik. 

Gondoltam egyet, behunytam a szemem, és 
hármat tüsszentettem. Es lám, azon nyomban, 
a harmadik tüsszentés után röpködni kezdtem a 
szobában. A nagymamám sikoltozott, a papám 
kiabált, a mamám visítva rohant be a szomszéd 
szobából. Én a csillár körül röpködtem, és azt 
rikoltoztam: nem vagyok kisangyal, nem va- 
gyok jómadár, és csak akkor hagyom abba a 
röpködést, ha megígérik, hogy ezentúl mindig a 
becsületes nevemen szólítanak majd. Amikor 
megígérték, visszahussantam az ágyamba. Ki- 
csit később kidugtam a fejem a takaró alól, és 
mit láttam? A papám javában torkoskodott, 
szaloncukrot legelt a fáról. Milyen jómadár a 
papám, gondoltam, de elnéző voltam, és egy 
kukkot se szóltam, csak huncutul vigyorogtam 
az ünnepi fenyőillattal teli szobában. 

Es egyikük sem bánta, hogy karácsony éjsza- 
káján fogyasztják el a karácsonyi vacsorát. 

Ragyogtak a karácsonyfa gyertyái, csillogtak 
a díszek, és szikraesőt ontottak a csillagszórók. 
Az ajándékcsomagok felbontva hevertek a fa 
alatt. A papa a plafonra nézett, és bajszába rej- 
tette szégyenkezését. A mama a csillárt nézte, és 
nem mert a papára pillantani. Aztán mégis egy- 
másra néztek, összekacsintottak és nevettek. 

A kisfiú is nevetett. Nevetett, és soha többé 
nem állt elő eget verő kérésekkel, kívánságokkal. 
Így például soha többé nem kért karácsonyra 
égig érő karácsonyfát, születésnapjára torony- 
órát aranylánccal és így tovább. A legnagyobb 
kívánsága egy testvérke volt. Esztendőre vagy 
kettőre teljesült a kívánsága: a mamának meg- 
született a kislánya. Így azóta karácsonykor ket- 
ten néznek mosolyogva a szoba közepén csillo- 
gó-villogó karácsonyfára. 


A nagymamám kisangyalomnak szólít, a pa- E. 
pám csak jómadárnak. 

— Nézd, mit hoztam neked, kisangyalom! — 
mondogatja a nagymamám, ha meglátogat min- 
ket. ca 

— Már megint a dolgaim között turkáltál, te 

Mikor anyu 
beteg volt 


Hogy mikor jöttünk rá arra, 
hogy a háztartás is külön tudo- 
mány? Akkor, amikor anyura 
ráparancsolt az orvos, hogy ha 
meg akar gyógyulni, tíz napig 
fel se keljen az ágyból. Addig 
minden természetes volt szá- 
munkra : a terített asztal, a tej, 
a friss kenyér, a tiszta lakás. 
Amikor átvállaltuk helyette a 
család ellátását, akkor jöttünk 
rá, mennyi munkát, tervezést 
és szervezést igényel a , terülj 
asztalkám". 

Nem volt könnyű dolgunk, 
de sokat tanultunk e tíz nap 
alatt. Megismerkedtünk szá- 
mos háztartási tudnivalóval. 
Takarítottunk, mosogattunk, 
bevásároltunk, sőt még főzni is 
megpróbáltunk! Tekintettel 
anyura, kímélő, diétás ételeket 
készítettünk. No és mi kezel- 
tük a családi kasszát is! Követ- 
tük anyu utasításait, még ha 
nem is értettünk egyet vele, 


mert nem akartunk fölösleges 
izgalmakat okozni. A végén 
mindig bebizonyosodott, hogy 
neki van igaza. 

Most azt meséljük el nektek, 
hogyan készítettük el az első 
diétás ebédet: húslevest, főtt 
húst tört burgonyával és alma- 
mártással. 

A csirkét jól megmostuk fo- 
lyó vízben, feldaraboltuk és 
l liter vízben feltettük főni. 
A zöldséget szintén folyó víz- 
ben mostuk meg. Előbb dörzsi- 
vel, majd késsel lekapartuk, új- 
ra megmostuk és hosszában 
negyedekre vágva tettük a le- 
vesbe. Ezután megsóztuk és kis 
lángon hagytuk lassan főni. 

Majd megmostunk, meghá- 
moztunk és szeletekre vágtunk 
egy kiló almát. Tettünk hozzá 
3 nagykanál cukrot, egy szelet 
citromhéjat, és annyi vízbe tet- 
tük fel főni, amennyi éppen el- 
lepte. 

Végül megmostuk és ledör- 
zsöltük a krumplit. Meghá- 
mozva, negyedekre vágva tet- 
tük fel főni annyi sós vízben, 
amennyi ellepte. 

Először az alma főtt meg. 
Csak be kellett sűríteni a kö- 
vetkezőképpen : 3 evőkanál tej- 
fölben simára kevertünk más- 
fél púpozott kávéskanál lisztet 
és egy kevés almalevet. Ezzel 
óvatosan, folytonos keverés 
közben felengedtük a kompó- 
tot, majd felforraltuk. 

Időközben  — megfőtt a 
krumpli is: anya azt mondta, 
hogy ne öntsük ki a levét, ha- 
nem öntsük egy csészébe, ami- 
be előbb tegyünk egy fél ká- 
véskanálnyi — köménymagot, 
és egy késhegynyi vajat, mert 
számára gyógyszer ez a fi- 
nom ital, megnyugtatja a 
gyomrát. Amellett egészséges 
is, hiszen értékes anyagok ol- 
dódnak ki főzés közben, kár 
veszni hagyni. 

A krumplira ezután egy evő- 
kanálnyi vajat tettünk, és a 

burgonyatörővel simára tör- 
tük, kissé megsóztuk, majd le- 
fedve félretettük ebédig. 

Nemsokára a levesben lévő 
hús is megpuhult. Ekkor tet- 
tünk a levesbe félmaréknyi vé- 
konymetéltet és egy kis apróra 
vágott petrezselymet. Néhány 
pillanatig forrni hagytuk, majd 
tálaltuk. 

A levesből kiemeltük a húst, 
előmelegített tálra tettük, s 
mellé nagy merőkanállal fél- 
gömb alakú burgonyahalmo- 
kat raktunk. Az almamártást 
külön tálba tettük. 

Anya boldog volt. A szép 
tálalást is megdicsérte. Az első 
ebédünk nagy sikert aratott a 
családban. Es szerencsére anya 
hamarosan meggyógyult. Az- 
óta mi is többet vállalunk az 
otthoni munkákból. Kíváncsi- 
ak lennénk, más gyerek segít-e 
a háztartásban? Mi is beszá- 
molunk majd nektek arról, mi 
újat tanultunk. 


Petra és Peti 


Görög Júlia rajzai 


Egy az ötvenmillió közül 


Budapesten csakúgy, mint 
a világ számos városában, 


1988. szeptember 11-én 
megrendezték minden idők 
egyik legnagyobb tömeg- 


megmozdulását, a Sport Aid 
"88 elnevezésű nyílt utcai fu- 
tóversenyt. A segélyakción, 
mely az éhező afrikai gyere- 
kek megsegítéséért indult, öt- 
venmillióan vettek részt. 

Bratka Bori a budapesti 
Május 1. úti Általános Iskola 
6. osztályos tanulója. Ő egy 
az ötvenmillió futó közül. 

— Mikor és hogyan szán- 
tad el magad a futásra? 

— Negyedikes voltam, ami- 
kor először vettem részt a 
Futapest szervezésében indí- 
tott Sport Aid akción. Nővé- 
rem indult akkor, ő is szólt, de 
az iskolában is hívták a gyere- 
keket. 

— Idén már magától érte- 
tődő volt az indulásod? 

— Igen. Nem vagyok sport- 
ember, de edzem magam. Es- 
ténként a barátaimmal futok a 
háztömb körül vagy a liget- 

ben. Nem győzni akarok. 
Egyszerűen részt akartam 
venni ezen a szép akción. 

— Mesélj arról a vasárnap- 
ról. 

— Fél tízkor érkeztünk a 
nevezés helyszínére. Ott befi- 
zettünk ötven forintot, ezzel 
támogatjuk a gyerekeket. 
Ezek után megkaptuk a rajt- 
számunkat, és beálltunk a 

többiek közé. Nagyon sokan 
voltunk. Voltak igen idős em- 
berek, és egészen kicsi, öt- 
évesforma kistörpék is. Ne- 
gyed tizenegykor indult a ver- 
seny. Az öt kilométeres távon 
indultunk. Két kilométerig 
nagyon jól bírtam, aztán 
kezdtem elfáradni. Tudtam, 
megállni nem szabad, így 
egészen apró, kocogó léptek- 
kel folytattam az utat. A táv 
vége felé az oldalam is na- 
gyon hasogatott, de kis idő 
múlva elmúlt. Jó volt az a sok 
buzdítás, amit útközben kap- 
tunk, de a legszebb élmény a 
beérkezés pillanata volt. 
A Népstadion tele volt embe- 
rekkel, tapsoltak és gratulál- 
tak. Lerogytam a fűre, alig 
szuszogtam, de boldog voltam. 


— Miért fontos neked, 
hogy mindig indulj ezeken a 
versenyeken? 


— Nem azért, hogy én le- 
gyek az első. Az a fontos, 
hogy én is tegyek valamit. 
Másképp nem tudok segíteni! 

— Akkor is segítenél, ha 
egyszerűen föladnád azt a 
pénzt egy csekkszámlára. 

— Igen. De így én meg is 
dolgoztam ezért. Tettem értük! 


Z. M. 


FUTAPEST 88 


adidas sás 


Bori rajtszáma 


Az első osztályosok oldala 


Nézd, milyen szép a karácsonyfám! Betűkkel díszítettem föl. 
Tudod hogyan? Leírtam a karácsonyfa mellé. 


Nagy örömet szerezhetsz nagyszüleidnek, kedves rokonaidnak, 
barátaidnak azzal, ha te fested meg a karácsonyi üdvözlőlapot. 
Anyu vagy apu biztosan segít majd megcímezni és feladni. 


Ne felejts el ajándékot készíteni a szüleidnek! 
De tartsd titokban az ünnepig! 
.  Rajzolta Marék Veronika, szaktanácsadó Winkler Márta. 


Messz 

Ünnep fenyőfa nélkül 


Furcsa érzés kerít hatalmá- 
ba, miközben Pócs Tamás ba- 
rátommal felfelé kapaszko- 
dunk. az Uluguru-hegység 
keleti oldalán. Karácsony dél- 
utánja van. Otthon, Magyar- 
országon már minden család 
karácsonyfát díszít. Minden 
gyerek várja az esti gyertya- 
gyújtást, s titokban abban re- 
ménykedik, estefelé a hó is 
hullani kezd majd nagy pely- 
hekben. Itt viszont forrón tűz 
a nap, a trópusi fák ágai kö- 
zött kíváncsi kolubuszmaj- 
mok figyelik csoportunkat. 
Fantasztikus vízesés mellett 
kapaszkodunk egyre feljebb, 
ahol a patak simára nyalta a 
sok százmillió éves ősi kőzet- 
tömböket. 


Pócs Tamás botanikus, a 
növényvilág tudósa. Hét éve 
tanít Afrikában, a tanzániai 
Morogoro. városka egyete- 
mén. Minden fát, minden vi- 
rágot ismer, és persze min- 
dent tud a környék lakóiról is. 

Alkonyat felé — visszatérő - 
ben a kirándulásról — kis falu 
mellett visz az utunk. Több 
házacskában is örökzöld ko- 
szorú látszik, errefelé keresz- 
tények laknak. Itt, Tanzániá- 
ban is sokan ünneplik a kará- 
csonyt, csakhogy hiányoznak 
a nálunk megszokott díszle- 
tek: a havas táj, a szikrázó hi- 
deg. A tengerparti fürdőhe- 
lyeket is zöld füzérekkel díszí- 
tik ilyenkor, rajtuk apró színes 
lámpák serege világít. 


A szerző felvételei 


"AFRIKA 


sak 


A morogorói egyetemi vá- 
rosban sok európai tudós ta- 
nít. Közülük egy német bioló- 
gus hív meg az otthonába. 
Gyönyörűen feldíszített kará- 
csonyfa fogad, de nem fenyő, 
csak kissé hasonlít rá. Két kis- 
lánya fehér ruhába öltözve 
énekli el nekem a Stille Nacht, 
heilige Nacht — Csendes éj, 
szentséges éj — kezdetű ka- 
rácsonyi dalt. 

Késő este térek. haza bará- 
tom otthonába. Addigra ná- 
luk is feldíszítve áll a fa. De a 
kertjük is csodálatos. A déli 
égbolt csillagai szinte rátele- 
pednek a trópusi fák ágaira. 
Köztük ragyog a fényes Siri- 
us, és néhány más régi csillag - 
ismerősöm, csak éppen a 
sarkcsillagot keresem hiába. 
Az túl mélyen ül, lent a látó- 
határon, elérhetetlen messze- 
ségben, mint az én otthonom, 
az én családom Budán. 


Dr. Juhász Árpád 


Karácsony 
az erdőben 


A legszebben feldíszített 
karácsonyfa sem vetekedhet 
a fehér hósapkákkal borított 
fenyőfákkal! Ágaikon a lefelé 
csüngő tobozok mintha csak 
díszek lennének, ha pedig az 
ólomszürke fellegek mögül 
néhány percre kibukkan a nap 
mosolygó arca, úgy csillog- 
nak, villognak az apró jégkris- 
tályok, hogy akár ezer csillag - 
szóróval is versenyre kelhet- 
nének. 

Az erdei tisztás közepén 
egy kisebb fenyőfa állt, ala- 
csony ágait még a gyerekek is 
elérték. Kati és Laci térdig érő 
hóban törtetett odáig. Letet- 
ték a magukkal hozott nagy 
kosarat, és sorra szedték elő 
az erdei állatoknak szánt 
ajándékokat. Volt ott vékony 
drótra fűzött fél dió, magok- 
kal teli napraforgótányér, pi- 
ros alma, aztán madárkalács, 
amit a gyerekek maguk készí- 
tettek olvasztott faggyúból és 
napraforgóból. Kati adogatta, 
Laci pedig, mert ő volt a 
nagyobb, már hatodikos, 
egyenként akasztotta az 
ágakra őket. Jutott a sok 
ajándékból a fa minden olda- 
lára. Amikor már teljesen ki- 
ürült a kosár, Katinak eszébe 
jutott valami: 

— Írjunk üzenetet a hóba! — 
kiáltotta hidegtől kipirult arc- 
cal. Laci egy száraz ágacskát 
keresett, és csupa nagy be- 
tűkkel a hóra írta: 

BOLDOG KARÁCSONYT 

AZ ERDEI ÁLLATOKNAK! 

Amikor másnap kisétáltak 
az erdőbe, alig akartak hinni a 
szemüknek, — olyan nagy 
nyüzsgés volt a feldíszített fe- 
nyőfa körül. Sárga mellényes 
cinegék hintáztak a fél diókba 
kapaszkodva, a tarka harkály 


Vörösbegy 


FK" , 


csőrében jókora faggyúda- 
rabbal éppen elrepült vala- 
merre, a csuszka buzgón 
hordta egy faodúba a napra- 
forgószemeket, a legfelső 
ágon pedig két mókus egy 
szép piros almán veszekedett. 
Addig — addig ügyeskedtek 
odafent, míg az alma egyszer- 
re csak potty, a hóba hullott. 
EI is merült nyomban és a 
mókusok csalódott arccal 
néztek utána. 

Amikor a gyerekek a fa alá 
értek, a madarak kicsit odébb 
húzódtak, és a szomszédos 
fákon várták az újabb ajándé- 
kokat. Ott volt a feketerigó, a 
vörösbegy, sok széncinege, 
zöldikék, meggyvágók, csízek 
és ki győzné felsorolni vala- 
mennyit. Kati először megke- 
reste a hóba hullott almát, és 
feltette a fára, aztán újabb 
ajándékokat  aggattak az 
ágakra. 

A két mókus odafent olyan 
izgatott lett a sok csemege 
láttán, hogy nagyokat top- 


Fotó: Dr. Vizur János 


pantottak, és lompos farkukat 
a fejük fölé kunkorították. 
Közben nagy pelyhekben 
hullott a hó. A gyerekek úgy 
érezték, még soha nem volt 
ilyen szép a karácsony. 


Schmidt Egon 


Foglyok 


v 


Fotó: Kovács Attila 

Finn fajátékok vándorkiállítása 
van Pécsett, a Janus Pannonius 
Múzeum Néprajzi Osztályán de- 
cember 5-től 10-ig. Címe: Pécs, 

Kulich Gyula utca 5. szám 


kj 


A Magyar Posta Régi játékok 
elnevezésű új bélyegsorozatot 
adott ki. A sorozatban négy bé- 
lyeg található: kisvonat, libikóka, 
csipegető csibék és a Jancsi hu- 
szár. Ára: 15 Ft. 1988. december 
31-ig kapható a postán. 


A Kiss Áron Játéktársaság, a 
kecskeméti Szórakaténusz Já- 
tékmúzeum és a Magyar Úttörők 
Szövetsége játékpályázatot hir- 
detett, amelyre több mint 200 
játék és terv érkezett. A legjob- 
bakat az Úttörőszövetség jövőre 
gyártatni kezdi. Talán a követke- 
ző évben a te karácsonyfád alatt 
is lapul egy-kettő. 


tagja lett a Kiss Áron Játéktársa- 
ságnak. Időről időre beszámo- 
lunk a Játéktársaság munkájáról. 


gi Napköziotthonok . jelentkezé- 
sét várják a Mezőgazdasági Mú- 


Kecskeméten a Szórakaténusz 
Játékmúzeumban a téli szünet- 
ben megnézhetitek a Játék és 
ünnep című (állandó) kiállítást. 


zeumban, Budapesten minden 
pénteken 11 és 14 órától. A fog- 
lalkozásokon mese- és termé- 
szetfilmeket vetítenek. 

Ne feledd a Megy a gyűrű... 
játékot! Gondolj arra, hogy há- 
nyan és hányan vannak olyanok, 
akiknek nem jut drága kará- 
csonyfa és sok-sok ajándék. 
A zsebpénzedből bármelyik ala- 
pítványra befizethetsz. Címüket 
és a csekkszámlaszámot a májusi 
KISDOBOS-ban megtalálod. 


k 


Egyszerű, de nagyszerű sport- 
szerrel ismerkedtem meg az Őszi 
BNV-n. A vásár egyik szabadtéri 
bemutatóján Németh Mónika, a 
tizenhét évvel ezelőtti gerelyha- 
jító olimpiai bajnok, Németh 
Miklós lánya öt színes hengerrel 
játszott. Forgott, egyensúlyo- 
zott, nyújtózkodott, összegöm- 
bölyödött a testhenger segítsé- 
gével. Aztán egy gumikötéllel és 
egy kicsinyke hengerrel végzett 
érdekes gyakorlatokat. Míg néz- 
tem őt, arra gondoltam: milyen 
jót tennének ezek a hengerek a 
sok üléstől és tv-nézéstől gyen- 
ge izomzatú gyerekeknek. A be- 
mutató közben megtudtam: a 
Body Roll hengercsalád 
nyújt, lazít, erősít, játékra és tes- 
tedzésre egyaránt alkalmas. 
Gyártja a JAVEL-IN GMK, kap- 
ható az Ezermester Úttörő- és 
Ifjúsági Kereskedelmi Vállalat 
boltjaiban. De a Kisdobos NAP- 
SUGÁR-rendezvényein is kipró - 
bálhatod. 


Dobos Dorka 


Éppen húsz esztendeje annak, 
hogy megvalósult egy fantaszti- 
kus álom: közelről pillanthatott 
három ember a Holdra. 1968. de- 
. cember 21-én a Cape Canaveral-i 
űrközpontból elindult az Apollo—8 
űrhajó a Föld örök kísérője, a 
Hold felé. 

Képzeljetek el egy 36 emelet 
magas tornyot, amely több mint 
3 ezer tonnát nyom. Ennek az óri- 
ásrakétának majdnem a csúcsá- 
ban, acél és üveggyapot üléseikre 
szíjazva, várta az indulást Frank 
Bormann, James A. Lovell és Wil- 
liam A. Anders. A három űrhajós 
két és fél órája volt már a kabin- 
ban, mert a rakétát és az űrhajót 
újra meg újra ellenőrizték. Amikor 
mindent rendben találtak, meg- 
nyomták az indítógombot. 

Hihetetlen robajjal morajlott fel 
az első fokozat öt hajtóműve. 
A begyújtást követően úgy lát- 
szott, mintha a holdrakéta lebegne 
valamilyen hullámzó tűzszőnye- 
gen. Az óriási hajtóművek másod- 
percenként 13 és fél ezer literes 
adagokban nyelték az üzemanya- 
got. A rakéta 2 és fél perc alatt érte 
el a 64 kilométeres magasságot, és 
indulótömegének több mint há- 
romnegyedével lett könnyebb. 

A rakéta 2. fokozata hat percig 
működött. A három űrhajós már 
180 kilométerről nézhetett le boly- 
gónkra. Az Apollo—8 sebessége 
azonban még nem volt elegendő, 
ehhez a 3. fokozatot kellett bekap- 
csolni. Ekkor még mindössze 12 
perc telt el a rajttól, de az űrhajó 28 


ezer kilométer/órás sebességgel, 
185 kilométer magasságban szá- 
guldott már a Föld körül. Mind- 
eddig az űrhajósok nem voltak 
többek egyszerű utasoknál, most 
azonban munkába fogtak. Beha- 
tóan átvizsgálták az űrhajót, amit 
a földi irányítás szigorúan ellenőr- 
zött. A parkolópályáról való leté- 
rés, a Hold felé vezető röppálya 
kiszámítása is igen nagy pontos- 
ságot igényelt, hiszen az üzem- 


ti 


A Hold egén a sar 


ló alakú Föld 


anyag korlátozott mennyisége mi- 
att a pályamódosítás csak kismér- 
tékű lehet. 

James Lovell, aki saját szemével 
látta a Hold titokzatos, a Földről 
sohasem látható másik oldalát, így 
számolt be élményeiről: 

"A Hold lényegében szürke, 
nincs semmi színe. Olyan, mint 
egy gipszmakett. A kráterek kerek 
alakúak, némelyik olyan, mintha 
meteorit csapódott volna belé. 
Most érti meg az ember, mi az a 
Föld. Egy oázis a végtelen űrben, 
az élet oázisa. A magányosság ér- 
zése a Holdon félelmetes lehet." 

Tíz keringés után bekapcsolták 
a főhajtóművet, és az Apollo0—8 
elindult hazafelé. A tv-kamerákat 
többször is a Föld felé irányították, 
így a közvetítések során sok millió 
ember láthatta bolygónkat. 

December 27-én, magyar idő 
szerint 16 óra 51 perckor az Apol- 
10—8 sikeresen leszállt, a Hawaii- 
szigetektől 1600 kilométerre dél- 
nyugatra, a Csendes-óceánra. Vé- 
get ért az első holdutazás, amely 
6 napig és 3 óráig tartott. 


Schuminszky Nándor 

Postafiók 100 


Talán még egy-két nap és meg- 
érkezik a fenyő-, beigli-, alma- és 
dióillatú téli szünet. Tudom, hogy 
nagyon várjátok a szánkózást, kori - 
zást, síelést, de gondoljatok arra, 
hogy rossz, viharos idő is lehet. 

Hogy mit csináljatok? Mi lenne, 
ha naplót írnátok? Úgy, ahogy ezt 
Túri Orsolya tette. Az ő naplójá- 
ból olvashattok itt részleteket. 

7. Elkezdtem az iskolát. Jó tanu- 
ló voltam. Első osztályban kitűnő 
lettem. Másodikban is (Félévkor.) 

2. Apukám óvodáskoromban ta- 
nított meg olvasni. Ez azért volt 
rossz dolog, mert jobban olvastam 
a többieknél. 

3. Egy napon nagy dolog történt. 
Kineveztek rajtitkárnak. Nagyon 
örültem. 


4. Emlékszem, egyszer szüűnet- 
ben bent maradtunk az osztályban. 
Beírást kaptunk érte az üzenő fű- 
zetbe. 

5. Az ellenőrzőmben 1 hárma- 
som, 3 négyesem volt, a többi ötös. 
(Félévkor.) 

6. Sokszor járnak hozzánk ven- 
dégek. Én persze időben szoktam 
lefeküdni. 

7. Gyakran járok be anyukám és 
apukám munkahelyére. Ez egy 
vendéglő. Egy francia íróról nevez- 
ték el. 

8. Vannak a rajban jó és rossz 
gyerekek. A tanárok megőrülnek a 
rosszaktól. Például a Csobán be- 
hozott egy papírfecnit. Odaadta a 
Schubertnek. A Kiss elvette tőle. 
A Schubert megverte a Kisst. Vere- 
kedtek. Egy papítfecni miatt! 

9. Anyukám 10 perce mondta, 
hogy írjam be, néha rendetlen va- 
gyok. Hát jó. Beírtam. 

10. Ezzel a füzetet befejezem. 
Remélem, jól szórakoztál. 


Gyakran jutnak eszembe azok a 
karácsonyok, amikor még gyerek- 
fejjel bontottam az ajándékokat. 

— Kívánj bármit, teljesülni 
fog! — mondta anya. Akkor el- 
kezdtem felsorolni a számomra 
olyan fontos ajándékokat. Illetve 
írtam, napokig írtam, ami eszembe 
jutott. Utána pedig vártam, hogy 
teljesüljön. Ez idő alatt persze én 
sem voltam tétlen. Ajándékgyárat 
csináltam a szekrényemből. Ott 


A rajzokat az Országos Béketanácstól kölcsönöztük. 

nem keresett senki. Ragasztottam, 
gyurmáztam, vágtam, festettem . . . 
minden ajándékot magam készí- 
tettem. A karácsonyfára és alá ezek 
kerültek. 

Hogy  örültek-e? Olyannyira, 
hogy — bár hosszú évek teltek el 
azóta — minden ajándékom mellé 
készítek még valami apróságot is. 


Nagy Balázs és osztálytársai 
Reziből küldtek levelet. Ők is saját 
maguk készítették az ajándékokat; 

. Nagyon készültünk a kará- 
csonyra. Szűnet, ajándékok és az 
egyedül élő emberek látogatása 
várt ránk. Saját kezünk munkája 
volt az ajándék. Osztályfőnö- 
künk segítségével szaloncukrot 
főztünk. Mindenki hozott vala- 
mit: tejet, cukrot, diót. Főztük, 
szárítottuk, csomagoltuk. Elér- 
kezett az ajándékozás napja. Iz- 
galommal indultunk el, kezünk- 
ben a csomagokkal. Bekopog- 
tunk, énekeltünk, és átadtuk az 
ajándékokat. Nagyon örültek a 
meglepetésnek. Volt, aki örömé- 
ben sírva fakadt. Mindenki örült. 
Ők a mi figyelmességünknek, mi 
az ő öröműknek." 


Kedves Barátaim! 

Ezeket a képeket a világ más 
tájain élő barátaink rajzolták a 
békéről. A karácsonyról nekem a 
béke is eszembe jut. 

Nektek, szüleiteknek, ba- 
rátaitoknak békés, boldog 
karácsonyt kívánok. 


Dobos Dorka 


Barátunk a számítógép 


Ugye már alig várjátok a karácsonyt? Ezek- 
ben a napokban mindenki azon gondolkodik, 
mivel szerezhetne örömet, meglepetést azok- 
nak, akiket szeret. 

Ha van C—16-os vagy 1- 4-es számítógépe- 
tek, ezzel a rövid kis programmal szép, kedves 
karácsonyi üdvözletet varázsolhattok a képer- 
nyőre. A program többszínű grafikával dolgo- 
zik. Ha színes televízióra tudjátok kapcsolni, 
külön örömet jelent a hangulatos színes kép. 

Októberi számunkban zeneprogramot közöl- 
tünk. Decemberi programunkat kiegészítheti - 
tek szép karácsonyi dallal. Ehhez a programban 
hagytunk helyet. Pár változtatásra persze szük- 
ség van! Először is töröljétek a 120. sorból az 
END-et. Vegyétek elő az októberi programot és 
annak 80. és 90. sorát írjátok be. Legyenek 


ezek a karácsonyi programban a 130. és 140. 
sorok. További DATA sorokba (150—320-ig 
számozhatjátok!) írjátok be a választott dal 
hangjainak három-három értékét. Ne felejtsé- 
tek el a sorok elejéről a DATA szót! Gondosan 
számoljátok meg, hogy a kotta hány hangot 
tartalmaz, és a 130. sorba a FORI-1TO után ezt 
a számot írjátok be. 

Ha azt szeretnétek, hogy a dallam többször 
ismétlődjék, a 130. sorba a VOL 7 elé írjátok be: 
RESTORE; a 140. sorból töröljétek az END-et 
és a DATA sorok után írjatok egy új sort, pl. 
320-as sorszámmal GOTO 130. 

A program ekkor a RUN-STOP-pal állítható 
meg. 


Pethes Endre 

DECEMBERI FEJTÖRŐ 


KET TVT ISÍPótold 
az ábra hiányzó be- 
HE ÍRT IMI [észesgési 
Attila: Betlehemi ki- 


rályok című versének 
utolsó sora alakuljon 
ki! A következő betű- 
ket kell a megfelelő 
helyekre beírni: A, A, 
ÁFÁSÁSOSTE LK 
KÖKTOSOSOSZOT a 
Ezt a két sort küldd 
be! 


Télapó 


Három városban már járt 
Télapó. Hogy hol? Megtu- 
dod, ha a zsákján látható 
betűket helyes sorrendbe 
rakod. Írd meg nekünk a 
három város nevét! 


Kará- 
csonyi 
ajan- 
dék 
Hasznos 
játék 

nevét 
rejtettük el 
a betűkben. 
Olvasd 
össze 

a megfelelő 
sorrend - 
ben! 


Melyik az 
a játék? 


Hóember 


Csukás István: 
Hideg szél fúj cí- 
mű verséből idé- 
zünk két sort. Csi- 
gasorban olvasd 
össze a betűket, 
a jobb alsó sa- 
rokból indulva. 
A vers így kez- 
dődik: Hideg szél 
fúj, hogy az em- 
ber / majd meg- 
dermed ... Folyta- 
tás a rejtvényben. 
A vers folytatását 
írd meg! 


A rejtvények megfejtését december 27-ig küldjétek be nyílt levelezőlapon. Címünk: KISDOBOS 1502 Buda- 


pest, Postafiók 100 


A szeptemberi fejtörők megfejtése 
Betűcsere: Elek Ilona. Az új szavak sorrendben: egres, lovas, epres, keret, irány, lomha, oldal, nálam, alkat. Futólépés: Hajós 
Alfréd. Olimpiai város: Athén. Betűlabirintus: Papp László 


A szeptemberi fejtörők helyes megfejtéséért 50,— Ft-os könyvutalványt nyert: 

Balla Zsolt, Csernik Hajnalka, Lengyel Erzsébet, Péterffy Balázs — Budapest; Szabó Ilona — Abony; Szabó Evelin 
— Baja; Mák Noémi — Balassagyarmat; Csóka Mariann — Báránd; Erős Ramóna — Cikó; Kantó Attila — Csona; Fekete 
Attila, Kun Béla Általános Iskola 3. osztálya, Miklós Tamás, Ujj István — Debrecen; Balogh Zsuzsanna — Előszállás; Okos 
Viktória, Zvara Tímea — Eger; Kovács Renáta — Győr-Ménfőcsanak; Popovits Gergely — Hatvan; Hanicz Ildikó — 
Heréd; Szőllősi Loránd — Hajdúszoboszló; Patyi Zoltán — Kiskunmajsa; Léránt Róbert — Kisunyom; Kövér Erzsébet — 
Kunszentmárton; Varga Péter — Kunszentmiklós; Waszlawszki Gyöngyi — Makó; Holényi Gergely — Mosonmagyaróvár; 
Acs Adrienn — Nagykálló; Tóth Szilvia — Nagysáp; Liktor Gábor, Pozim Alexandra — Ózd; Galó Gabriella — Ózd- Susa; 
Szabó Péter — Öttevény; Burány Norbert — Siklós; Kispéter Tibor, Páll Attila, Tóth Oberon — Szeged; Keserű Ágnes 
és Akos — Szeged-Tápé; Tóth Henrietta — Szerencs; Busics Anna — Székesfehérvár; Vincze Szabolcs — Szolnok; 
Neválovits Norbert — Táplánszentkereszt; Csahoci Andi, Fegyverneki Ildikó, Papp Sándor — Tépe; Báthori Krisz- 
tina — Tiszaszentimre; Bakonyi Amália — Tófej; Garai Gábor — Tokod; Lákics Noémi és Norbert — Zalaszentgrót; 
Posztós Sándor — Zsámbék. 

VARAZSFSEZÉ jé 


Arany-ezüst 
karácsony 


Az ÁPISZ boltokban kapható 
alufólia tálka és a gyógyszertárak - 
ban kapható üres kenőcsös tubus 
szép fenyődíszek alapja lehet. ( Fel- 
használhattok bármilyen háztartási 
tubust, ha nem gyűrtétek össze túl- 
ságosan!) 

Az 1. ábrán az anyagok előkészí- 
tését látjátok. Ha már lap formájú, 
fektessétek az asztalra, a fényes fe- 
lével lefelé, egy vonalzó élét folya- 
matosan húzogassátok rajta addig, 
amíg sima lesz. Az így kapott lapot 
tetszés szerint szabhatjátok. De ne 
a legjobb ollóval, mert tönkremegy 
az éle! Tervezzétek meg azonos 
méretű papíron, hogy mit szeretné - 
tek rajzolni, átnyomtatni. Ezután 4- 
5 réteg újságpapírra fektessétek rá 
a fényes (az alufóliánál a szebbik) 
oldalával lefelé, majd óvatosan, 
nyomás nélkül, filctollal rajzoljátok 
rá a mintát. Végül egy rossz, már 
nem író golyóstollal nagyon erősen 
rányomva ismét rajzoljátok át a 
mintát. Így az a szép, fényes olda- 
lon kidomborodik. A kész műnek 
rézdomborítás hatása lesz. 

Fenyőtündér: a 2. ábra alapján 
elkészíthető. A feje pingponglabda, 
a nyaka köré fenyődísz — boa — 
van kötve. A test díszítését még a 
kúp összeragasztása előtt csináljá- 
tok meg, és a kezeket is helyezzétek 
el. A haját, a fejét és a testét az ábra 
szerint fűzzétek össze, s mindkét 
végén hajlítsatok rá egy-egy lemez- 
darabot biztosítékként, hogy a fo- 
nál ne szaladjon át rajta. 

Fenyő alakú dísz: a 3. ábra se- 
gítségével készíthető el. Bármilyen 
4 db egyforma alakzat összera- 
gasztható ilyen módon. 

Lapos díszek: 4. ábra. Két egy- 
forma lapot, közötte fonállal ra- 
gasszatok össze, és készen is van. 
A hulladékból 10—20 filléres, egy- 
forintos nagyságú köröket vágva az 
jege módon, szép érmesor készül- 

et 

Képeslap, ajándékkártya: 5. 
ábra. Ehhez és a síkdíszekhez a vé- 
kony háztartási alufólia is felhasz- 
nálható, csak óvatosabban kell 
nyomtatni, és a díszeknél kartonpa- 
pírt kell közébük ragasztani. 


Szabó M. Katalin 


Ára: 6— Ft 


VZETETTT learn 
kerites, amelyik szereti, 
ha rajzolgatnak ra . 


Reka és. 
Bence a mi- 
kulás -csoma - 
gokat szamol- ni 

gattak . Körmil 9 


! KATÓ csak. 


I Zőgraitt Na-! . 
irancsot, azis vagyok] 


száláte ukrot 


dent mege-! 

A vett ! — Ott 
imegy ni ! 

; kiáltotta Rel 
ka. ketten 
ihamar el- 


f-fegták a pi- 


gas 9 rosdzsekist [ dől 


küldtek ezt 
a piros dzse 
kit, meg 


isok csokit 

lés rágot. 
szanérn a őt. . "Tessék , ve- 
Pót- Miku - ! igyetek be- 
lást! De ille ti is! 


képzeljetek. 3 Te is, te 
me szegény pi- 
ezt rosdzsekis! 


S Marék Veronika 


